วรงค์ ยก 7 เหตุผล มหัศจรรย์โควิดไทยแลนด์ เชื่อ ชนะสงครามอีกไม่นาน
หมอวรงค์ โพสต์เฟซฯ ยก 7 เหตุผล มหัศจรรย์โควิดไทยแลนด์ ทำไม ไทยมาถึงจุด หลายชาติชื่มชม มาตรการป้องกันโควิด-19 เชื่อ สงครามโควิดภาคสธ.ไทย จะเห็นชัยชนะในอีกไม่นาน หากเราไม่ประมาทวันที่ 13 เม.ย. นายแพทย์วรงค์ เดชกิจวิกรม ประธานเจ้าหน้าที่บริหารพรรครวมพลังประชาชาติไทย โพสต์เฟซบุ๊กWarong Dechgitvigrom มหัศจรรย์โควิดไทยแลนด์ ยก 7 เหตุผล ทำไม การแก้ปัญหาโควิด-19 ของไทย ถึงมาจุดที่ หลายๆ ชาติ ชื่นชม ชี้ จุดเปลี่ยนคือ การบังคับใช้พ.ร.ก.ฉุกเฉินฯ และประกาศเคอร์ฟิว ทำให้สงครามโควิดภาคสาธารณสุขของไทย น่าจะเห็นชัยชนะในอีกไม่นาน ถ้าหากเราไม่ประมาท ก็คงเหลือแต่สงครามโควิดภาคเศรษฐกิจ ที่ต้องใช้คนดีมีฝีมือ อีกชุดหนึ่งมาแก้ไข คงต้องติดตามกันอีกระยะ แต่ที่แน่ๆ ตอนนี้เราได้เห็นฝ่ายประชาธิปตาย ดิ้นพล่านกันใหญ่ในช่วงนี้มหัศจรรย์โควิดไทยแลนด์วันนี้ 13 เมษายน ผู้ติดเชื้อรายใหม่เราเพิ่ม 28 ราย ใครจะไปคิดว่า การแก้ปัญหาโควิด-19 ของประเทศไทย มาถึงจุดที่หลายๆ ชาติชื่นชม แม้แต่ล่าสุดสื่อญี่ปุ่นอย่างนิเคอิ ยังชื่นชมความสำเร็จของไทย ไม่นับรวมชาติตะวันตกที่ชื่นชมมาตลอดจุดเปลี่ยนสำคัญของไทยคือการมีผลบังคับใช้พ.ร.ก.ฉุกเฉินวันที่ 26 มีนาคม และประกาศเคอร์ฟิว วันที่ 3 เมษายน ถ้านับระยะฟักตัวไม่เกิน 14 วันมาเป็นฐาน เท่ากับว่า หลังวันที่ 10 เมษายน สถานการณ์การติดเชื้อโควิดรายใหม่ต้องค่อยๆ ลดลง และก็เป็นจริง พอจะประเมินสาเหตุได้คือ1. รัฐบาลสามารถใช้ทีมแพทย์ผู้เชี่ยวชาญ พยาบาลนักสาธารณสุข ตลอดจนอสม.มาเป็นทัพหน้า โดยเอาฝ่ายการเมืองมาเป็นทัพหลัง การต่อสู้ครั้งนี้จึงใช้องค์ความรู้ด้านวิชาการแพทย์เป็นหลัก ทำให้ได้รับการยอมรับจากประชาชน2. ต้องถือว่าครั้งนี้เป็นครั้งแรกที่มีการกระจายอำนาจให้ผู้ว่าราชการจังหวัดอย่างจริงจัง ไม่ต้องนั่งรอคำสั่งส่วนกลาง จึงเกิดความตื่นตัวในแต่ละจังหวัด มีการแข่งขันผลงาน เช่นการประกาศห้ามขายเครื่องดื่มแอลกอฮอล์ การล็อกดาวน์จังหวัด ที่แต่ละจังหวัดประกาศกันเอง3. การเลือกใช้คุณหมอทวีศิลป์ วิษณุโยธิน มาเป็นโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด19. ) หรือ ศบค. เป็นการใช้คนที่ถูกที่ถูกเวลา เนื่องจากต้องใช้ความรู้พื้นฐานทางการแพทย์ ที่อธิบายเรื่องแพทย์ให้ประชาชนเข้าใจ ประกอบกับบุคลิกท่าทีเป็นที่ยอมรับของประชาชน4. เกิดความตื่นตัวอย่างคาดไม่ถึงในกลุ่มประชาชน พร้อมที่จะให้ความร่วมมือกับรัฐบาล ทั้งระเบียบวินัย การใส่หน้ากากอนามัย รวมถึงระยะห่าง อยู่บ้าน และการล้างมือ ส่วนหนึ่งเป็นผลจากการเปรียบเทียบกับประเทศต่างๆ และการมีส่วนร่วมเฝ้ารอแต่ละวันที่คุณหมอทวีศิลป์แถลง ทำให้ประชาชนมีอารมณ์ร่วมเฝ้าติดตาม และรู้สึกถึงชัยชนะร่วมกัน5. วัฒนธรรม ประเพณี ความมีน้ำใจเอื้อเฟื้อเผื่อแผ่ของคนไทยโดยพื้นฐาน ที่มีน้ำใจช่วยเหลือกัน ที่หายากในชาติอื่นโดยเฉพาะชาติตะวันตก จึงทำให้ประเทศไทยมาถึงวันนี้6. สภาพภูมิอากาศร้อนของไทย ในช่วงมีนาคมและเมษายน ไม่เอื้อต่อการแพร่ระบาดของไวรัส ไม่เหมือนฤดูฝน จึงมีส่วนช่วยมาก และคาดว่ารัฐบาลต้องปิดศึกครั้งนี้ภายในเดือนเมษายนนี้7. ความเด็ดขาดของท่านนายกรัฐมนตรี ต่อกระแสข่าวเรื่องทุจริตต่างๆ ที่เกิดขึ้น และท่านดึงอำนาจเข้ามาจัดการเองจนเรื่องปัญหาต่างๆ ได้รับการแก้ไขทันท่วงทีนี่คือเหตุผลโดยรวมที่ทำให้สงครามโควิดภาคสาธารณสุขของไทย เห็นชัยชนะในอีกไม่นาน ถ้าหากเราไม่ประมาท ก็คงเหลือแต่สงครามโควิดภาคเศรษฐกิจ ที่ต้องใช้คนดีมีฝีมือ อีกชุดหนึ่งมาแก้ไข คงต้องติดตามกันอีกระยะ แต่ที่แน่แน่ตอนนี้เราได้เห็นฝ่ายประชาธิปตาย ดิ้นพล่านกันใหญ่ในช่วงนี้
หมอวรงค์ โพสต์เฟซฯ ยก 7 เหตุผล มหัศจรรย์โควิดไทยแลนด์ ทำไม ไทยมาถึงจุด หลายชาติชื่มชม มาตรการป้องกันโควิด-19 เชื่อ สงครามโควิดภาคสธ.ไทย จะเห็นชัยชนะในอีกไม่นาน หากเราไม่ประมาท
โควิด-19,ไวรัสโคโรน่า,ไวรัสโคโรนา,วรงค์ เดชกิจวิกรม,ชนะสงครามโควิด,มหัศจรรย์โควิดไทยแลนด์,7 เหตุผลชนะโควิด,ข่าวทั่วไป